OpenLLM-France/wikimedia huggingface dataset:
# Bélgorod

Bélgorod - Белгород (rus) - és una ciutat de Rússia, situada a la vora del riu Séverski o Síverski Donets i a només 40 km al nord de la frontera amb Ucraïna. El nom Bélgorod (així com Belgrad en serbi) significa "ciutat blanca". Això es deu al fet que el terreny en què s'assenta és ric en pedra calcària. És la capital de l'óblast homònima.
Està a la vora del riu Séverski Donets a uns 40 km de la frontera amb Ucraïna. Disposa d'un aeroport internacional. Administrativament la formen dos districtes: Vostotxni (141.709 habitants) i Zàpadni (195.321 habitants). Té una universitat estatal.

## Història

El 1237 la regió fou assolada pels mongols. Tres fortaleses (Bélgorod, Stariy Oskol, Walyiki) es van construir al final del segle xvi formant la línia de defensa anomenada de Bélgorod, que cobria 800 km. La ciutat-fortalesa va ser el centre d'un territori amb 60 viles. Les forces militars depenien de la voivoda de Bélgorod. El 1727 es va crear l'óblast de Bélgorod amb territoris de les actuals óblasts de Bélgorod, Orel, Kursk i parts de Briansk, Tula, i a Ucraïna, Khàrkiv i l'àrea de Sumi, i va existir més de 50 anys sota un governador general. Sota Catalina II de Rússia, va integrar el govern general de Kursk. Després de l'annexió de Crimea (1783) la fortalesa de Bélgorod va esdevenir ciutat.
A la batalla de Kursk a la Segona Guerra Mundial fou teatre d'una gran batalla de tancs (21 de juliol de 1943). A la regió hi va néixer l'actor conegut en rus com a Mikhail Sxepkin (Михаи́л Семёнович Ще́пкин) i en ucraïnès com a Mykhailo Sxepkin (Миха́йло Семе́нович Ще́пкін, 1788, Krasne — 1863, Ialta) i més tard la doble campiona olímpica Svetlana Khorkina (19 de gener de 1979) que té una estàtua a la ciutat. Des del 6 de gener de 1954 fou capital de la nova óblast de Bélgorod, formada amb parts de les óblasts de Kursk i Vorónej.

## Antics escuts

* Escut 1730
* Escut 1893
* Escut 1970
* Escut 1994

## Ciutats germanes

* Wakefield, Anglaterra
* Herne, Alemanya
* Opole, Polònia
# (980) Anacostia

(980) Anacostia és un asteroide del cinturó principal descobert per l'astrònom G. H. Peters en 1921 des de l'observatori de Washington DC, Estats Units.
Deu el nom a un districte de la ciutat de Washingtong DC i també a un riu de la regió.
S'estima que té un diàmetre de 86,19 ± 1,6 km. La seva distància mínima d'intersecció de l'òrbita terrestre és d'1,23291 ua.
Les observacions fotomètriques recollides d'aquest asteroide mostren un període de rotació de 20,11 hores, amb una variació de lluentor de 7,85 de magnitud absoluta.

## Referències

* 1 2 3 4 5 6 7 8 «JPL Small-Body Database». [Consulta: 24 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# CAMPSA

CAMPSA (Companyia Arrendatària del Monopoli de Petrolis S.A.) va ser una empresa espanyola creada el 1927 gràcies a la Llei del Monopoli de Petrolis de 1927.
La seva funció era administrar la concessió del monopoli estatal de petrolis, segons el Reial decret Llei del 28 de juny de 1927, promogut pel ministre d'Hisenda durant la Dictadura de Primo de Rivera, José Calvo Sotelo. Originalment una empresa mixta amb participació minoritària de l'Estat que va guanyar la concessió el 1927, renovada el 1947.
El 1977 l'Estat va assumir el 50% del control de l'accionariat.
A causa de les exigències antimonopolistes imposades per la Comunitat Econòmica Europea (actual Unió Europea), la seva xarxa comercial (exclosos els aeroports) va ser dissolta el 1992, i es van distribuir els seus actius entre les diverses petrolieres que en aquell moment operaven en el mercat espanyol en funció de la seva quota de presència en el mateix: Repsol, Cepsa i BP, principalment.
La marca CAMPSA va passar a incorporar-se a la companyia Repsol com una simple marca comercial d'aquesta empresa, igual que va ocórrer amb la també absorbida Petronor.
Amb els actius romanents del monopoli (logístics) es va constituir la societat Compañia Logística de Hidrocaburos (CLH).
Repsol té previst que, amb l'objectiu de simplificar la seva imatge corporativa, la marca desaparegui en 2010.

## Referències

* ↑ Diario Expansión. «Repsol jubila Campsa en un pla per a unificar mig centenar de marques», 2008. Arxivat de l'original el 2008-11-22. (castellà)
# Bezva

Bezva (en rus: Безьва) és un poble de l'óblast de Pskov, a Rússia, segons el cens del 2000 tenia 61 habitants. Pertany al districte de Gdov.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Amarok

* Per a altres significats, vegeu «Amarok (desambiguació)».
Amarok és un disc compost per Mike Oldfield, on Mike toca gairebé tots els instruments. És el seu disc número 13 i és considerat pels seus fans, juntament amb Ommadawn, com un dels seus millors discos, a pesar de ser un dels menys reconeguts pel gran públic. Es compon d'una única pista instrumental de 60 minuts, sense interrupcions, on la música canvia constantment. També cal destacar que l'origen de tots els seus sons prové d'instruments reals, ja que Mike no considerava els sintetitzadors com a instruments.

## Referències

* ↑ «Mike Oldfield las maquetas de 'Tubular Bells'» (en castellà). [Consulta: 8 maig 2024].
# Abia de las Torres

Abia de las Torres és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 | 2007 |
| 239 | 233 | 197 | 186 | 166 |
# Cantó de Saint-Pierre

El cantó de Saint-Pierre és una divisió administrativa francesa situat al departament de Martinica a la regió de Martinica.

## Composició

El cantó comprèn les comunes de Saint-Pierre i Fonds-Saint-Denis.

## Demografia

Evolució demogràfica :
| 1961 | 1967 | 1974 | 1982 | 1990 | 1999 | 2006 |
| | 7.861 | 7.371 | 6.482 | 5.984 | 5.384 | 5.470 |

## Administració

Llista dels consellers generals successius :
| Període | Identitat | Partit | Qualitat |
| 2001-2014 | Raphaël Martine | RDM | |
| Les dades anteriors no són pas conegudes ||||
# Borràs

«Borràs» té aquests significats:
** El Borràs o Colònia Borràs, colònia tèxtil fundada al darrer quart del segle xix dins del terme de Castellbell i el Vilar
** Cal Borràs (Bellvís), monument del municipi de Bellvís (Pla d'Urgell)
** Can Borràs, possessió entre es Molí, Son Rul·lan, ses Rotes i Son Ripoll a Deià (Mallorca)
** Can Borràs (Sant Hilari Sacalm), casa eclèctica de Sant Hilari Sacalm (Selva)
** Casa Borràs (la Riera de Gaià), casal al municipi de la Riera de Gaià
** Casa Borràs (Cardedeu), casa de tipologia ciutat-jardí a la vila de Cardedeu (Vallès Oriental)
** Casetes Borràs, conjunt de cases en corredor de l'Hospitalet de Llobregat (Barcelonès)
** Fàbrica Borràs, diversos indrets
** Educa Borràs, empresa de joguines catalana, establerta a Sant Quirze del Vallès, al Vallès Occidental
** Mas de Borràs, masia a la partida de Rubió, o potser de la Capella, de Reus (Baix Camp)
** Molí de Can Borràs, molí del municipi de Boadella i les Escaules (Alt Empordà)
** Rasa del Borràs, torrent afluent per la dreta de la rasa de l'Estany al terme municipal de Riner (Solsonès).
** Teatre Borràs
* Biografies:
** Bonaventura Borràs i de Bofarull (Reus 1783 - Montevideo ?), monjo de Poblet, després secularitzat i convertit en comerciant
** Damià Borràs Barber (Maó, 1957), escriptor, traductor i polític menorquí, diputat al Parlament de les Illes Balears
** Domènec Borràs i Girbau (Barberà del Vallès, 1824 – Sabadell, 1885), teixidor català
** Enric Borràs (desambiguació), diversos personatges
# Bransgore

Bransgore és una localitat situada al comtat d'Hampshire, a Anglaterra (Regne Unit), amb una població estimada a mitjan 2016 de 3.685 habitants.
Està situada al sud-oest de la regió Sud-est d'Anglaterra, prop de la ciutat de Winchester —la capital del comtat—, de la costa del canal de la Mànega, de la frontera amb la regió Sud-oest d'Anglaterra i al sud-oest de Londres.

## Referències

* ↑ Citypopulation.de Estadístiques del comtat d'Hampshire. Consultat el 15 de juliol de 2018.
# 091, policía al habla

091, policía al habla és una pel·lícula espanyola del gènere policíac estrenada el 1960 i dirigida per José María Forqué Galindo.

## Sinopsi

Un inspector de policia que fa el servei de patrulla nocturna d'urgència (el 091) és obsessionat per la mort de la seva filla atropellada per un cotxe que després va fugir. Quan els seus companys localitzen el vehicle va personalment a detenir al conductor.

## Sinopsi

* Adolfo Marsillach - Andrés Martín
* Tony Leblanc - Charles
* Susana Campos - Julia
* José Luis López Vázquez - Lorenzo Barea
* Manolo Gómez Bur - Bicho
* María Luisa Merlo -Teresa Jiménez
* Manuel Alexandre - Luciano
* Luis Peña - Julio
* Julia Gutiérrez Caba
* Gracita Morales

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1960 | Millor actor secundari | José Luis López Vázquez | Guanyador |
* Fotogramas de Plata al millor intèrpret de cinema espanyol de 1960: Adolfo Marsillach

## Referències

* ↑ 091, policía al habla, El Mundo
* ↑ «Premios del CEC a la producción española de 1960». CEC. Arxivat de l'original el 2021-05-06. [Consulta: 8 gener 2016].
* ↑ Premis a IMDB
# Abibaal

Abibaal (en fenici: 𐤀𐤁𐤉𐤁𐤏𐤋 ʾabībaʿl, "El meu pare és Baal") va ser rei de Tir al segle X aC. Probablement va governar de l'any 990 aC al 981 aC, encara que potser ho va fer fins al 978 aC. Va ser el pare d'Hiram I, contemporani dels reis d'Israel David i Salomó.
Només es coneix aquest rei perquè el menciona Flavi Josep a la seva obra Contra Apió Tot el que diu d'ell es que va regnar abans que el seu fill Hiram. No es coneixen amb precisió els fets del seu regnat, ni tan sols els anys que va regnar.

## Referències

* ↑ Flavi Josep. Contra Apió, I, 117-118
* ↑ Handy, Lowell K. (ed.). The age of Solomon : scholarship at the turn of the millennium. Leiden: Brill, 1997, p. 162. ISBN 9789004104761.
# AJT

AJT té els següents significats:
* American Journal of Transplantation, revista científica sobre medicina dels trasplantaments publicada als Estats Units
* ActiveJet Team, equip ciclista de categoria continental professional de Polònia
* Entrenador a reacció avançat (del seu nom en anglès Advanced Jet Trainer), avió d'entrenament militar
* ajt també és el codi ISO 639-3 del judeotunisià, dialecte judeoàrab parlat a Tunísia
* Ajt. també és l'acrònim d'ajuntament, òrgan de govern d'un municipi
# Acetat de polivinil

L'acetat de polivinil (PVA), comunament conegut com cola polivinílica , cola blanca o cola de fuster és una substància líquida que permet enganxar diversos materials com per exemple la fusta, el cartró o materials porosos com el paper. Aquesta substància és molt utilitzada en treballs escolars manuals o tecnològics.
És un polímer, obtingut mitjançant la polimerització de l'acetat de vinil, descobert pel químic Fritz Klatte el 1912. Per preparar alcohol de polivinil s'usa la hidròlisi del polímer (ja sigui aquesta parcial o total). Es presenta comercialment en forma d'emulsió, com adhesiu per a materials porosos, especialment la fusta. A una de les seves varietats se la coneix com a Resistol o Resistol 850, la marca de la indústria que el produeix.
És el membre de la família d'èsters de vinil més fàcilment obtenible i de més ampli ús: adhesius d'enquadernació, bosses de paper, cartrons per a llet, sobres, cintes engomades, calcomanies, etc. S'usa igualment com a base de plàstic neutre per a la fabricació de xiclet, ja que és un substitut barat de la saba gomosa natural de l'arbre Manilkara zapota. També es pot utilitzar per protegir el formatge dels fongs i de la humitat.

## Vegeu també

* Clorur de polivinil
* Acetat de vinil
* Alcohol de polivinil
* Ictiocol·la
* MEK

## Referències

* ↑ «acetat de polivinil | enciclopedia.cat». [Consulta: 26 juny 2022].
* ↑ «Plastic composition and process of producing it». [Consulta: 26 juny 2022].
* ↑ Amann, Manfred; Minge, Oliver «Biodegradability of Poly(vinyl acetate) and Related Polymers». Advances in Polymer Science, 245, 2012, p. 137–172.
* ↑ Van den Berg, G. «Dutch-Type Cheeses». A: Encyclopedia of Dairy Sciences (en anglès). Oxford: Elsevier, 2002, p. 371–378. ISBN 978-0-12-227235-6.

## Enllaços externs

* Fórmula Arxivat 2007-01-07 a Wayback Machine. (en anglès)
# Barténevka

Barténevka (en rus: Бартеневка) és un poble de l'óblast de Saràtov, a Rússia, segons el cens del 2010 tenia 1.100 habitants. Pertany al districte municipal d'Ivantéievka.

## Referències

* ↑ Plantilla:Книга
* ↑ Plantilla:Книга
* ↑ «Топографические карты СССР N-39 (В) 1:100000. Самарская область.». ЭтоМесто. Arxivat de l'original el 2018-01-15. [Consulta: 10 gener 2018].
# Amarok (desambiguació)

«Amarok» té aquests significats:
* Amarok: Àlbum de Mike Oldfield
* Amarok (KDE): Reproductor d'àudio per al KDE
# Camuri

Camuri (en llatí: Camurius) fou un soldat ras de la Legió XV Primigenia que va ser el que va perpetrar l'assassinat de l'emperador Galba, segons que diuen Tàcit i Plutarc.

## Referències

* ↑ O bé de la Legió X, segons Smith, William. «Camurius». A: Dictionary of Greek and Roman Biography and Mythology, 1867, p. 593.
* ↑ «Camurius 1». A: Realencyclopädie der classischen Altertumswissenschaft.
# Cal Tudela (Tàrrega)

Cal Tudela era una casa amb elements gòtics i renaixentistes del Talladell, al municipi de Tàrrega (Urgell) inclosa a l'Inventari del Patrimoni Arquitectònic de Catalunya.

## Descripció

Era una casa de murs de paredat, arrebossat, però bastant malmès. A la planta baixa hi havia dues portes quadrangulars, la principal molt més gran. La planta noble tenia tres balcons amb barana de forja amb elements corbats. A la golfa hi havia dues finestres als extrems, rectangulars, l'una molt decorada, amb base i les restes dels extrems d'un trencaaigües desaparegut. Aquestes restes són dos petits busts humans molt expressius.
Al centre de les golfes hi havia una galeria de tres arcades d'arc de mig punt, cegades, excepte la del mig convertida en finestra. L'edifici ha estat enderrocat, actualment hi ha un edifici de nova construcció.

## Referències

* 1 2 3 4 «Cal Tudela». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
# AVX

AVX té els següents significats:
* AVX Corporation (de l'acrònim d'Aerovox), fabricant de components electrònics dels Estats Units
* Avengers vs. X-Men, crossover de còmic entre Els Venjadors i X-Men
* Advanced Vector Extensions, extensions del conjunt d'instruccions x86 per a microprocessadors, desenvolupades per Intel
# Barbut verd de Java

El barbut verd de Java (Psilopogon javensis) és una espècie d'ocell de la família dels megalèmids (Megalaimidae) que habita els boscos de les terres baixes i turons de Java.
# Agira

Agira (sicilià Aggira) és un municipi italià, dins de la província d'Enna. L'any 2007 tenia 8.376 habitants. Limita amb els municipis d'Assoro, Castel di Judica (CT), Catenanuova, Enna, Gagliano Castelferrato, Nissoria, Ramacca (CT) i Regalbuto.

## Història

Agírium (en llatí: Agyrium, en grec antic: Ἀγύριον) va ser una ciutat de l'interior de Sicília, situada al cim d'un turó escarpat entre Enna i Centuripa, a 18 milles romanes de la primera i a 12 de la segona, segons la Taula de Peutinger. Segons la tradició era una ciutat molt antiga que va visitar Hèracles quan vagava pel món, i els seus habitants el van rebre amb molta consideració i el van adorar com un déu. Van instaurar uns rituals sagrats que encara es celebraven en temps de Diodor de Sicília, que els explica.
L'any 404 aC apareix per primer cop a la història. Era governada per un rei de nom Agiris, aliat de Dionís de Siracusa, al que va ajudar en diverses batalles. En els anys següents va dominar les ciutats veïnes i es va convertir en l'estat més poderós de l'illa després de Siracusa i va arribar a tenir uns 20.000 habitants. El 392 aC, quan el cartaginès Magó va envair Sicília, va continuar aliada amb Dionís i va intervenir en la lluita contra els cartaginesos.
Després desapareix de la història fins al 339 aC quan estava governada pel tirà Apol·loniades, enderrocat per Timoleont, que va annexar la ciutat als dominis siracusans, hi va portar una colònia de 10.000 persones i hi va construir un teatre i altres edificis públics.
Més tard Fínties d'Agrigent la va sotmetre, i va ser de les primeres ciutats a alliberar-se. Pocs anys després era aliada de Hieró II rei de Siracusa que li va concedir la meitat del territori que havia estat d'Ameselum.
Durant la dominació romana era una ciutat pròspera segons Ciceró gràcies a la seva riquesa en blat, i abans de l'arribada de Verres donava feina a 250 grangers, però que per les exaccions del pretor es van reduir a 80. Plini el Vell la qualifica de ciutat estipendiària, i es troba tant a Claudi Ptolemeu com als Itineraris.
A l'època cristiana a l'església de Sant Felip hi havia un altar miraculós, que va donar nom a la ciutat actual, Filippo d'Argiro. En aquesta ciutat hi va néixer Diodor de Sicília.
La gent del país conservava nombrosos records de la pretesa visita d'Hèracles. Mostraven la impressió a la roca de les peülles dels seus bous, i es deia que havia excavat un llac o estany de quatre estadis de circumferència. Hi havia un Tèmenos o bosc sagrat als voltants de la ciutat que estava consagrat a Geríon, i un altre a Iolau, al que tenien molta veneració. Es celebraven jocs i sacrificis anuals tant en honor d'aquell heroi com del mateix Hèracles, segons explica Diodor.

## Administració

Llista d'alcaldes :
| Període | Identitat | Partit |
| 2008- | Gaetano Giunta | Llista cívica |

## Notes

* ↑ Segons el Diccionari llatí-català de noms propis, p.18

## Referències

* ↑ «Agira». Enciclopedia Treccani. [Consulta: 16 mjuny 2023].
* ↑ Smith, William (ed.). «Agyrum». Dictionary of Greek and Roman Geography (1854). [Consulta: 16 juny 2023].
# Béringovski

Béringovski (en rus, Беринговский) és un possiólok del districte autònom de Txukotka, a Rússia. És un port que es troba al mar de Bering.

## Demografia

Evolució demogràfica :
| 1959 | 1970 | 1979 | 1989 | 2002 | 2009 | 2010 | 2012 | 2013 | 2014 |
| 2 788 | 2 173 | 2 952 | 3 044 | 1 998 | 1 504 | 1 408 | 1 223 | 1 102 | 1 003 |
# Cal Nin Nou (la Llacuna)

Cal Nin Nou és una obra de la Llacuna (Anoia) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular i coberta a dues vessants, amb ràfec al voltant, que presenta, adossada, una torre poligonal (només pel davant). La torre té terrat i sis finestres de mig punt, al pis superior, i tres, de més grans, a l'inferior. La porta de la casa és de fusta i vidre i té una barana típicament déco en la seva forma. Es creu que és una construcció dels anys 20. Els seus propietaris ho són, també, de Cal Nin Vell, al carrer del Forn.

## Referències

* 1 2 3 «Cal Nin Nou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Barbut verd de Sri Lanka

El barbut verd de Sri Lanka (Psilopogon rubricapillus) és una espècie d'ocell de la família dels megalèmids (Megalaimidae) que habita selva i boscos de Sri Lanka.
# Bohal

Bohal (en bretó Bohal) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 697 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 333 | 360 | 349 | 344 | 457 | 501 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | André Piquet | |
# Can Vidal (Santa Margarida de Montbui)

Can Vidal és una masia de Santa Margarida de Montbui (Anoia) inclosa a l'Inventari del Patrimoni Arquitectònic de Catalunya.

## Descripció

La construcció inclou edificacions de diferents èpoques. L'edifici principal queda tancat dins d'un pati que també inclou la capella de Sant Jaume. A la porta que tanca el pati hi ha la inscripció del 1783. L'edificació original és la que queda fora del tancat i al seu interior s'hi conserven voltes de pedra. També s'hi ha de destacar el ràfec. La capella és de planta quadrada amb volta de canó. A l'interior és pintada i al presbiteri s'hi veuen, per sota de la capa actual de pintura, parts d'una pintura decorativa. Hi ha també una ara de pedra. A la façana hi ha un campanar d'espadanya i una fornícula per la imatge del sant, ara guardada a l'interior de la capella.

## Història

La documentació més antiga és del 1346 quan es ven el terreny i la casa a Joan Vidal. Era la propietat més extensa del terme. Va ser ampliada en els segles xvi i xvii. El 1684, en un capbreu, Jaume Vidal i Roca dona compte de les seves possessions al procurador del comte de Plasència qui tingué el domini baronial des del segle xvi fins a 1750.
En els capbreus del 1520 i 1635 apareix amb el nom de mas Garrigosa, així com en els de 1727 i 1770.
El 1851 al termenament ja apareix amb el seu nom actual, Can Vidal. A la capella existeix un document del 1827 en el que el bisbe de Vic dona el permís perquè la capella sigui d'ús públic.

## Referències

* 1 2 3 4 «Can Vidal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# CNM

CNM té els següents significats:
* Centre Nacional de Microelectrònica, centre de recerca ubicat a la Universitat Autònoma de Barcelona
* Club Nàutic el Masnou, club nàutic amb seu a El Masnou (Maresme)
# Antoni Fàbregues i Caneny

Antoni Fàbregues i Caneny, de vegades Antonio Fàbregas Caneny i Soñer (Barcelona, segle XIX - segle XIX) fou un prevere, bibliotecari i professor català.
Llicenciat en Jurisprudència i en ciències físico-matematiques, Antoni Fàbregues, resident al Carrer d'Elisabets de Barcelona, fou un prevere, bibliotecari de la Biblioteca Episcopal, catedràtic del Seminari Conciliar de Barcelona, i professor de de Física experimental i elements de Química d'aquest seminari. També exercí de censor eclesiàstic de publicacions.

## Referències

* 1 2 Aubach, María Teresa «La «Escuela de la virtud», ¿Escuela de socialismo cristiano? ["Antonio Fábregas y Caneny, Pbro. Licenciado en jurisprudencia y catedrático del Seminario"]». Analecta Sacra Tarragonensia. Revista de Ciencias Eclesiásticas. Balmesiana (Biblioteca Balmes) Facultat de Teologia de Barcelona [Barcelona], Vol. XLIV, 1971, pàg. 139 [Consulta: 4 octubre 2022].
* 1 2 A. S., J.; Ll., M. «Intrucción pública. Distrito Universitario de Barcelona. Seminario Conciliar del Obispado de Barcelona». A: El Consultor. Nueva guia de Barcelona. Barcelona: Establecimiento Tipográfico de Narciso Ramírez, 1863, pàg. 71 [Consulta: 4 octubre 2022].
* ↑ Barrera y Escudero, Jaume. «Antoni Fábregas y Caneny, bibliotecari de la Biblioteca Episcopal del Seminari Conciliar de Barcelona». A: Discursos llegits en la "Real Academia de Buenas Letras" de Barcelona. Barcelona: Imprenta "Atlas Geográfico", 1922, pàg. 91 [Consulta: 4 octubre 2022].
* ↑ Cubí y Soler, Mariano Cubí y Soler. «Censura eclesiástica. Solicitud del autor al M.I.S., vicario jeneral (sic). Dictamen de los Señores Censores nombrados...». A: La frenolojía (sic) i sus glorias: lecciones de frenolojía (sic), ilustrada. Barcelona: Imprenta hispana de Vicente Castaños, 1952, pàg. 72 [Consulta: 4 octubre 2022].